### Resume

Principperne for overførsel af mer- og mindreforbrug mellem budgetår fremgår af [adresse] økonomistyringsprincipper. Med udgangspunkt heri har udvalgene anmodet om overførsel af drifts- og anlægsmidler fra 2021 til 2022. Der søges om overførsel af i alt 467,4 mio. kr. vedr. drift, anlæg, lån og grundkapitalindskud. For de enkelte udvalgsområder er opgjort mer- og mindreudgifter i 2. halvår 2021 som følge af corona. Udgiften, der søges kompenseret for 2. halvår 2021, er opgjort efter de samme kriterier som ved 1. halvår 2021 og udgør 8,5 mio. kr. Desuden indstilles, at et restbudget vedr. drift/serviceudgifter på 40 mio. kr. i 2021 afsættes som en anlægspulje vedr. Ny Rosborg-projektet i 2022 - som et særligt projekt, der kører i et lukket kredsløb. Dette sker som et lån, der i slutningen af projektet vil blive tilbagebetalt og tilført kassen via salg af byggeretter.

### Sagsfremstilling

Denne sag omhandler overførsel af drifts- og anlægsmidler fra 2021 til 2022 for samtlige udvalgsområder. Udvalgenes overførselsanmodninger tager udgangspunkt i de politisk vedtagne principper for overførsel mellem budgetår. Sagen er udarbejdet på baggrund af udvalgenes overførselsanmodninger. De gældende regler for overførselsadgang er beskrevet i bilaget.

Overførsel af driftsmidler fra 2021 til 2022

Vedr. serviceudgifter:

På baggrund af de gældende regler for overførsel anmoder udvalgene om overførsel af i alt 234,3 mio. kr. vedr. serviceudgifter. Heraf vedrører 80,5 mio. kr. pengeposer og 153,8 mio. kr. øvrige konti udenfor pengeposer jf. gældende regler. Fordelingen af overførsler pr. fagudvalg fremgår af opgørelsen i bilaget (opgørelse i hovedtal). I overførselsbeløbet på 153,8 mio. kr. vedr. øvrige konti udenfor pengeposer er indeholdt de afsatte puljebeløb vedr. Covid-19 v/Økonomiudvalget på i alt 16 mio. kr. jf. særskilt afsnit.

På Økonomiudvalgets område anmodes der om ekstraordinær overførsel af pengeposer ud over de gældende 4% vedr. Den Centrale Rengøringsenhed og IT med flg.:

* 2,5 mio. kr. vedr. Den Centrale Rengøringsenhed til imødegåelse af eventuelle udfordringer i forbindelse med udbud af en del af rengøringsområdet i 2022.
* 2,1 mio. kr. vedr. IT til dækning af ekstraudgifter i 2022, som konsekvens af store leveringsproblemer af IT-udstyr i 2021 grundet corona.

Udvalget for Lokalsamfund og Nærdemokrati anmoder ekstraordinært om overførsel af pengeposemidler udover de gældende 4 pct. Det drejer sig om 2,2 mio. kr., der. søges overført til færdiggørelse af igangsatte, borgerdrevne projekter.

Specifikation af de enkelte udvalgs anmodninger om overførsler på drift fremgår af udvalgenes overførselssager.

Vedr. brugerfinansieret område og overførselsudgifter:

På det brugerfinansierede område søges ikke om overførsel af driftsmidler.

Vedr. overførselsudgifter søger Børne- og Familieudvalget om overførsel af et mindreforbrug på 2,4 mio. kr. vedr. Sprogcentret, hvor der er overførselsadgang af mer- og mindreforbrug.

Overførsel af anlægsmidler fra 2021 til 2022:

Vedr. anlæg søges overført rådighedsbeløb på netto 262,1 mio. kr. Heraf vedrører 52,3 mio. kr. det brugerfinansierede område. Brutto udgør overførslerne på anlæg 338,1 mio. kr. i udgift og -76 mio. kr. i indtægt. Fordelingen af overførsler pr. fagudvalg fremgår af opgørelsen i bilaget (opgørelse i hovedtal). Specifikation af de enkelte udvalgs overførsler vedr. anlæg fremgår af bilag med opgørelse for hvert udvalgsområde.

[adresse] - udstyr og materiel på 28,3 mio. kr. søges overført fra Teknisk Udvalg i 2021 til Beredskabskommissionen i 2022.

Der søges om ændring af anlægsbevilling for anlægsprojekter jf. bilag. Ændring af anlægsbevillinger udgør netto 40,6 mio. kr. Ændringen vedrører hovedsageligt rammebevilling vedr. salg af jord til erhvervsformål, hvor rammebevillingen vedr. indtægter justeres ned i forhold til regnskab 2021 og nedskrevet rådighedsbeløb. Desuden er der ændring af anlægsbevillinger som en konsekvens af flytning mellem projekter, hvor der tidligere er meddelt anlægsbevilling.

Overførsel vedr. konto 7 og 8:

Der søges overført låneoptagelse på -54,2 mio. kr. i indtægt. Beløbet overføres som følge af overførsel af rådighedsløb vedr. RCV, hvor der er budgetlagt med 100 pct. låneoptagelse samt vedr. ældre- og plejeboliger, hvor der er budgetlagt med henholdsvis 88, 91 eller 100% låneoptagelse.

Vedr. indskud i Landsbyggefonden søges restbudgettet i 2021 på 22,8 mio. kr. overført til 2022.

Samlet overførsel fra 2021 til 2022:

De samlede overførsler til 2022 udgør i alt netto 467,4 mio. kr. Bilaget indeholder en samlet opgørelse i hovedtal med overførslerne opdelt på drift, anlæg og konto 7 og 8 samt specifikation pr. udvalgsområde vedr. anlæg.

![](data:image/png;base64...)

Tabel 1: Overførsler i alt

Sammenligning af overførsler 2020/2021 og 2021/2022

Nedenstående tabel viser overførslerne fra overførselssag 2020/2021 sammenholdt med overførslerne i denne sag.

![](data:image/png;base64...)

Tabel 2: Sammenligning af overførsler 2020/2021 og 2021/2022

Som det fremgår af opgørelsen, er der en stigning i overførslerne vedr. drift på 16,5 mio. kr., hvor serviceudgifterne stiger med 12,6 mio. kr. og overførselsudgifter/Sprogskolen stiger med 3,9 mio. kr. Hvis overførsel af driftsmidler resulterer i et øget forbrug i 2022, kan det medføre en overskridelse af [adresse] serviceudgiftsramme i 2022. Der er i budget 2022 ingen afsat ”bufferpulje” til imødegåelse af overførsler mellem år, da puljen blev nulstillet jf. budgetforliget for budget 2022. På anlæg stiger overførslerne med netto 102,1 mio. kr., dvs. med ca. 64 pct. Dette er bl.a. et udtryk for, at corona, længere leveringstider og overophedning af markedet desværre har sat et markant præg på overførslerne.

Kompensation af udvalgenes mer-og mindreudgifter i 2. halvår 2021 som følge af corona

Der blev i forbindelse med halvårsregnskab 2021 givet kompensation for merudgifter i 1. halvår 2021 som følge af corona. Kompensationen blev givet til udgifter af tværgående karakter samt nettomerudgifter til rengøring, testkapacitet, opsporing og isolationsfaciliteter. Der blev givet kompensation for 16,5 mio. kr. finansieret af midlerne fra statens kompensation i 2021, som udgjorde 17,8 mio. kr.

I overførslerne vedr. Økonomiudvalgets område indgår restbeløb af de afsatte puljer vedr. corona. Puljerne består af flg.:

* Restmidler fra Statens kompensation i 2021 – 1,3 mio. kr.
* [adresse] egen afsatte corona pulje – 13,2 mio. kr.
* Pulje afsat til dækning bredt i kommunen, herunder foreninger - 1,4 mio. kr.

I forbindelse med overførselssagen er der for de enkelte udvalgsområder opgjort mer- og mindreudgifter i 2. halvår 2021 som følge af corona. Udgiften, der søges kompenseret for 2. halvår 2021, er opgjort efter de samme kriterier som ved 1. halvår 2021 og udgør i alt 8,5 mio. kr. Beløbet søges kompenseret af rest beløbet fra Statens kompensation og en del af beløbet i [adresse] afsatte corona pulje. De bevillingsmæssige konsekvenser fremgår af bevillingsskema under økonomiafsnittet. Statens kompensationsbeløb for 2021 er hermed opbrugt. Restbeløb i [adresse] afsatte coronapulje udgør herefter 6 mio. kr., der er reserveret til eventuelle coronaudgifter i 2022.

Pulje afsat til dækning bredt i kommunen forhøjes med 0,764 mio. kr. til 2,2 mio. kr. Forhøjelsen skyldes en tilbageførsel af restbeløb i Covid-19-pulje v/Kultur- og Idrætsudvalget jf. udvalgets beslutning 30. november 2021, punkt 204.

Den centrale refusionsordning:

I forbindelse med budgetlægningen 2021 og et øget indtægtskrav på 39 mio. kr. vedr. den centrale refusionsordning blev der afsat en refusionsregnskabspulje på 10 mio. kr. v/Økonomiudvalget til imødegåelse af eventuelle mindreindtægter på området. Desuden fik Børne- og Familieudvalget og Voksenudvalget tilført ialt 10 mio. kr. pga. usikkerheden mht., om merindtægten kunne realiseres. Refusionsregnskabspuljen på 10 mio. kr. indgår i Økonomiudvalgets overførsler til 2022. Da regnskab 2021 viser, at indtægtskravet ikke er realiserbar, foreslås refusionsregnskabspuljen i 2021 tilført Børne- og Familieudvalget og Voksenudvalget i 2022 - fordelt med 5 mio. kr. til hvert udvalg. Fordeling af puljen i 2022 og frem vil blive medtaget i 1. kvartalsopfølgning 2022. Det er således kun lykkedes at imødekomme ca. halvdelen af indtægtskravet på 39 mio. kr.

Ny Rosborg projekt:

På drift/serviceudgifter er der efter overførsel af 234,3 mio. kr. til 2022 et uforbrugt budget på 40 mio. kr. i 2021 (samlet restbudget på 31,6 mio. kr. jf. oversigt i bilag samt 8,4 mio. kr., der finansieres af henlæggelser).

Dette overskud på 40 mio. kr. søges tilført en anlægspulje vedr. Ny Rosborg-projektet i 2022 som et lån, der vil blive tilbagebetalt og tilført kassen via salg af byggeretter i slutningen af projektet. Anlægspuljen afsættes under Økonomiudvalget til særlige anlæg der kører i et lukket system - i dette tilfælde som finansiering af indledende anlægsprojekter ifm. Ny Trine Knudsen. Visionen for Ny Trine Knudsen er, at udviklingen af den nye bydel kendetegnes ved bæredygtighed, fællesskab, natur og eksperimenter. I den vedtagne ”Ny Rosborg - Udviklingsplanen for fremtidens resiliente bydel i Vejle” danner seks nye holme den nye bydel og imellem holmene skabes naturområder til leg, bevægelse, regnvandshåndtering mv. – til glæde for alle. Forslag til udmøntning af de 40 mio. kr. til konkrete projekter under Ny Rosborg-projektet fremgår af anden sag på dagsordenen.

### Økonomi

De bevillingsmæssige konsekvenser af de beskrevne overførsler fra 2021 til 2022 samt ændring af anlægsbevillinger fremgår af nedenstående bevillingsskemaer. Ændring af anlægsbevilling /indtægt på vedrører hovedsageligt rammebevilling vedr. salg af jord til erhvervsformål, hvor rammebevillingen justeres ned i forhold til regnskab 2021 og nedskrevet rådighedsbeløb.

![](data:image/png;base64...)

Tabel 3: sagens økonomiske konsekvenser

![](data:image/png;base64...)

Tabel 4: sagens økonomiske konsekvenser

De bevillingsmæssige konsekvenser vedr. kompensation af coronaudgifter i 2. halvår 2021, udmøntning af refusionsregnskabspulje v./Økonomiudvalget samt beløb til Ny Rosborg fremgår af nedenstående bevillingsskema.

![](data:image/png;base64...)

Tabel 4: sagens økonomiske konsekvenser

Opsummering af de bevillingsmæssige konsekvenser

Sagen medfører, at der overføres 467,4 mio. kr. fra 2021 til 2022 på baggrund af udvalgenes overførselsanmodninger. Overførslerne på i alt 467,4 mio. kr. medfører en tillægsbevilling i 2022, der finansieres af kassen under henvisning til mindreforbruget i 2021, hvor beløbet er tilfaldet kassen. Der foretages ændring af anlægsbevillinger med 3,6 mio. kr. i udgift og 37 mio. kr. i nedsættelse af indtægt - i alt 40,6 mio. kr. jf. bilag til sagen.

Desuden bevilges netto 8,5 mio. kr. i 2022 til dækning af udvalgenes coronaudgifter i 2. halvår 2021. Udgiften finansieres af det resterende kompensationsbeløb fra staten på 1,3 mio. kr. og [adresse]. Der tilføres 0,764 mio. kr. fra restbeløb i corona-pulje v/Kultur- og Idrætsudvalget til puljen til dækning bredt - foreninger m.v. v/Økonomiudvalget.

Den afsatte refusionsregnskabspulje i 2021 v/Økonomiudvalget fordeles med 5 mio. kr. til Voksenudvalget og 5 mio. kr. til Børne- og Familieudvalget i 2022.

Der afsættes en anlægspulje på 40 mio. kr. til. Ny Rosborg-projektet i 2022 som et lån, der vil blive tilbagebetalt og tilført kassen salg af byggeretter i slutningen af projektet. Udgiften finansieres af kassen under henvisning til det resterende overskud på drift/serviceudgifter i 2021, hvor beløbet er tilfaldet kassen.

### Sagens videre forløb

Sagen skal behandles af Økonomiudvalget og Byrådet

### Historik

Kommunaldirektøren indstiller, 21. marts 2022, pkt. 56:

at overførslerne fra 2021 til 2022 vedr. drift, anlæg og finansiering på i alt 467,4 mio. kr. godkendes jf. bevillingsskema under afsnittet økonomi og specifikation i bilag.

at ændring af anlægsbevillinger med netto 40,6 mio. kr. godkendes jf. specifikation i bilag, og

at de bevillingsmæssige konsekvenser vedr. kompensation af covid-19 udgifter i 2. halvår 2021, udmøntning af den overførte refusionsregnskabspulje fra 2021 og afsættelse af en anlægspulje på 40 mio. kr. som et lån til Ny Rosborgprojektet godkendes jf. bevillingsskema under afsnittet økonomi.

Beslutning fra Økonomiudvalget, 21. marts 2022, pkt. 56:

Anbefales.

### Beslutning

Godkendt.